cyanic-selkie/wikianc huggingface dataset:
अलेक्से क्लाड क्लेरो
अलेक्से क्लाड क्लेरो (३ मई १७१३ - १७ मई १७६५ ई०) फ्रेंच गणितज्ञ। पेरिस में ७ (अथवा १३) मई, १७१३ को जन्म। पिता गणित के अध्यापक थे। पिता के शिक्षण में गणित की शिक्षा में उसकी प्रतिभा ऐसी विकसित हुई कि बारह वर्ष की अवस्था में ही अपने फ्रेंच अकादमी के सम्मुख चार वक्र रेखाओं के गुण पर किए अपने आविष्कार के संबंध में एक निबंध पढ़ा। १७२९ में उन्होंने देकोर्ट की वैश्लेषिक ज्यामिति को तीन आयामों तक विस्तृत करते हुए एक पुस्तक लिखी जो १७३१ में प्रकाशित हुई। उसके प्रकाशित होते ही १८ वर्ष आयु में ही आयु संबंधी नियमों की अवहेलना कर फ्रांस की अकादमी ऑव साइंस ने उसे अपना सदस्य मनोनीत किया। १७३६ में वह मानटियाँ के साथ मध्य रेखा के एक अंश की लंबाई की रायल सोसायटी ने उसे अपना फेलो बनाया। १७४३ ई. में उसने अपनी सुप्रसिद्ध ‘क्लेरो थियोरिम’ पुस्तक प्रकाशित की जिसमें भिन्न अक्षांशों के स्थानों पर गुरुत्वाकर्षण के नियंताक के जानने का सूत्र स्थापित किया है। १७५० में वह अपने चंद्रमा संबंधी सिद्धांत के प्रतिपादन पर सेंट केतु के चक्कर अकादमी से पुरष्कृत हुआ। १७५९ में उसने हेली केतु के चक्कर पूरा करने के समय की गणना कर ख्याति प्राप्त की। इसके अनंतर भी वह गणित संबंधी महत्वपूर्ण शोध प्राप्त करता रहा। १७ मई १७६५ को पेरिस में उसकी मृत्यु हुई।
दहिलिया गाँव, अमृतपुर (फर्रुखाबाद)
दहिलिया अमृतपुर, फर्रुखाबाद, उत्तर प्रदेश स्थित एक गाँव है।
बाजार मूल्य
बाजार मूल्य (market value) या खुला बाजार मूल्यांकन (Open Market Valuation (OMV)) वह मूल्य है जिस पर एक परिसंपत्ति प्रतिस्पर्धी नीलामी की स्थिति में व्यापार करेगी। बाजार मूल्य शब्द का उपयोग अक्सर खुला बाजार मूल्य (open market value), उचित मूल्य (fair value) या उचित बाजार मूल्य (fair market value) के साथ किया जाता है, हालांकि इन शब्दों की अलग-अलग मानकों में अलग-अलग परिभाषाएं हैं, तथा ये परिभाषाएं कुछ परिस्थितियों में अलग-अलग हो सकती हैं या नहीं भी हो सकती हैं।
मिसरीवाला
मिसरीवाला (Misriwala) भारत के पंजाब राज्य के फरीदकोट ज़िले में स्थित एक गाँव है। राष्ट्रीय राजमार्ग 54 यहाँ से गुज़रता है।
चांग नागा लोग
चांग (Chang) भारत के नागालैण्ड राज्य में बसने वाला एक समुदाय है। यह नागा समुदाय की एक शाखा है और चांग भाषा बोलती है।
रनबहादुर सिंह
रनबहादुर सिंह,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के बस्‍ती जिले के 173 - हरैया (पश्चिम) विधान सभा निर्वाचन क्षेत्र से कांग्रेस की ओर से चुनाव में भाग लिया।
कर
किसी राज्य द्वारा व्यक्तियों या विविध संस्था से जो अपनी आय पर अधिभार या धन लिया जाता है उसे कर या टैक्स कहते हैं। राष्ट्र के अधीन आने वाली विविध संस्थाएँ भी तरह-तरह के कर लगातीं हैं। कर प्राय: धन (money) के रूप में लगाया जाता है किन्तु यह धन के तुल्य श्रम के रूप में भी लगाया जा सकता है। कर दो तरह के हो सकते हैं - प्रत्यक्ष कर (direct tax) या अप्रत्यक्ष कर (indirect tax)। एक तरफ इसे जनता पर बोझ के रूप में देखा जा सकता है वहीं इसे सरकार को चलाने के लिये आधारभूत आवश्यकता के रूप में भी समझा जा सकता है
आधुनिक सरकारों के लिए कराधान (taxation), आय का सबसे महत्वपूर्ण स्रोत है। लोकतंत्र में कराधान ही सरकार की राजनीतिक गतिविधियों को स्वरूप प्रदान करता है। कर करदाता द्वारा किया जाने वाला ऐसा अनिवार्य अंशदान है जो कि सामाजिक उद्देश्य जैसे आय व संपत्ति की असमानता को कम करके उच्च रोजगार स्तर प्राप्त करने तथा आर्थिक स्थिरता व वृद्धि प्राप्त करने में सहायक होता है। कर एक ऐसा भुगतान है जो आवश्यक रुप से सरकार को उसके बनाए गए कानूनों के अनुसार दिया जाता है। इसके बदले में किसी सेवा प्राप्ति की आशा नहीं की जा सकती है।
करारोपण के उद्देश्य
कर लोगों द्वारा किया जाने वाला अनिवार्य भुगतान है। यदि कोई व्यक्ति कर का भुगतान नहीं करता है, तो उसे कानून द्वारा दंडित किया जा सकता है। आय, संपत्ति तथा किसी वस्तु की खरीद के समय कर लगाया जाता है। कर सरकार की आय का मुख्य स्रोत है। करारोपण के मुख्य उद्देश्यों को निम्न प्रकार से रेखांकित किया जा सकता हैः
1. आय प्राप्त करना
2. नियमन तथा नियन्त्रण करना
3. साधनों का आबंटन
4. असमानता को कम करना
5. आर्थिक विकास
करों का वर्गीकरण
सरकार द्वारा कई प्रकार के करों को लगाया जाता है। इनके वर्गीकरण को निम्न प्रकार से स्पष्ट किया जा सकता हैः
स्वरूप के आधार पर
स्वरूप के आधार पर करों को दो भागों में बांटा जाता हैः
तरीके के आधार पर
तरीके के आधार पर कर तीन प्रकार के होते हैंः
मात्रा के अनुसार
मात्रा के अनुसार कर दो प्रकार के होते हैंः
मूल्यांकन के आधार पर
मूल्यांकन के आधार पर करों के तीन प्रकार हैः
करों के सिद्धान्त
कराधान के सिद्धान्तों को विभिन्न अर्थशास्त्रियों द्वारा प्रतिपादित किया गया है। इसकी निम्नलिखित प्रकार से व्याख्या की जा सकती हैः
1. समानता का सिद्धान्त : इस सिद्धान्त के अनुसार व्यक्ति की कर देने की क्षमता के अनुरूप ही उस पर कर लगाया जाना चाहिए। अमीर लोगों पर गरीबों से अधिक कर लगाया जाना चाहिए। अर्थात् अधिक आय पर अधिक कर और कम आय पर कम कर।
2. निश्चितता का सिद्धान्त : प्रत्येक व्यक्ति द्वारा दिया जाने वाला कर निश्चित होना चाहिए तथा उसमें कुछ भी असंगत नहीं होना चाहिए। प्रत्येक करदाता का भुगतान का समय, भुगतान की राशि भुगतान का तरीका, भुगतान का स्थान, जिस अधिकारी को कर देना है, वह भी निश्चित होना चाहिए। निश्चितता का सिद्धान्त करदाताओं व सरकार दोनों के लिए जरूरी है।
3. सुविधा का सिद्धान्त : सार्वजनिक अधिकारियों को यह ध्यान में रखना चाहिए कि करदाता को कर के भुगतान में कम से कम असुविधा हो। उदाहरण के लिए भू-राजस्व को फसलों के समय ले लिया जाना चाहिए।
4. मितव्ययता का सिद्धान्त : कर संग्रहण में कम से कम धन खर्च किया जाना चाहिए। संग्रह की गई राशि का अधिकतम अंश सरकारी खजाने में जमा करवाया जाना चाहिए। इस प्रक्रिया में फालतू खर्च से बचा जाना चाहिए।
5. उत्पादकता का सिद्धान्त : इस सिद्धान्त के अनुसार अनेक अनुत्पादक कर लगाने के स्थान पर कुछ उत्पादक कर लगाए जाने चाहिए। कर इतने अच्छे तरीके से लगाए जाने चाहिए कि वह लोगों की उत्पादन क्षमता को निरूत्साहित न करें।
6. लोचशीलता का सिद्धान्त : कर इस प्रकार के लगाए जाने चाहिए कि उनके द्वारा एकत्र होने वाली राशि को समय और आवश्यकतानुसार कम से कम असुविधा से घटायाया बढ़ाया जा सके।
7. विविधता का सिद्धान्त : इसके अनुसार देश की कर व्यवस्था में विविधता होनी चाहिए। कर का बोझ विभिन्न वर्ग के लोगों पर वितरित होना चाहिए।
करों के प्रभाव
कराधान के प्रभावों की व्याख्या निम्न प्रकार से की जा सकती हैः
1. कराधान के उत्पादन पर प्रभाव : कराधान से कार्य करने, बचत करने तथा निवेश की क्षमता और कार्य करने, बचत करने तथा निवेश करने की इच्छा प्रभावित होती है। कर इन्हें कम करता है। परन्तु जब सरकार कराधान द्वारा एकत्रित धन खर्च करती है तो उससे देश के नागरिकों को सुविधाएं एवं सुगमताएं प्राप्त होती है। इसलिए कार्य करने, बचत करने और निवेश करने की योग्यता पर विचार करते समय सार्वजनिक व्यय के प्रभावों को भी ध्यान में रखा जाए।
2. कराधान के वितरण पर प्रभाव : आधुनिक कल्याणकारी सरकार का मुख्य उद्देश्य है आय और सम्पति की असमनताओं को कम करना। समान वितरण की प्राप्ति के लिए सार्वजनिक व्यय इस प्रकार किया जाये जिससे निर्धन लोगों की आय बढ़े। करारोपन का प्रबन्ध इस प्रकार किया जाये जिससे समृद्ध लोगों की आय और सम्पति में वृद्धि पर रोक लगे।
3. मुद्रा स्फीति पर करों का प्रभाव : मुद्रा स्फीति के समयपर कराधान का लक्ष्य होता है उपभोक्ता की क्रय शक्ति को कम करना। इस दिशा में आय और व्यय पर करारोपण, सार्वजनिक व्यय को नियन्त्रित करने में उपयुक्त होता है। आयातशुल्कों में कमी और वस्तुओं की पूर्ति में वृद्धि भी अर्थव्यवस्था पर स्फीतिकारी दबावों को कम करती है।
4. करारोपण का मन्दी के समय में प्रभाव : मन्दी की स्थिति से निपटने के लिए करारोपण में कमी आवश्यक है। विशेष रूप से उन करो को घटाना आवश्यक है जो निम्न आय वर्गों पर पड़ते है। वस्तुकरों में कमी से उपभोग की प्रवृति में बढ़ोतरी होगी और बाजार मांग बढ़ेगी। ऐसे समय में प्रायः घाटे वाले बजटों को प्राथमिकता दी जाती है।
5. करारोपण का उपभोग पर प्रभाव : उपभोग की मात्रा तथा प्रकृति पर नियन्त्रण कुछ वस्तुओं की बिक्री पर भारी कर लगाकर किया जा सकता है। राष्ट्रीय सीमाओं से पार से आने वाले उत्पादो का नियमन आयात-निर्यात शुल्क लगा कर किया जा सकता है।
इस प्रकार कर सरकार की आय का मुख्य स्रोत है। इसके कुछ सिद्धान्त और प्रभाव है। इसका प्रयोग इस प्रकार से किया जाना चाहिए कि आर्थिक विकास और कल्याण में अधिकतम वृद्धि हो सके।
कराघात व करापात
कर के प्रथम आघात को कराघात (Impact of tax) कहते हैं। सरकार कर जमा कराने का दायित्व जिस व्यक्ति पर डालती है, उस पर कराघात होता है। किन्तु कर भार के अन्तिम आघात बिंदु पर करापात (incidence of Tax) होता है। अतः करापात उस व्यक्ति पर पड़ता है, जो कर के भार को किसी अन्य व्यक्ति पर डालने में असमर्थ होता है। अर्थात कर का प्रथम आघात कराघात कहलाता है, किन्तु यह भी सम्भव है कि वह व्यक्ति वस्तु की कीमत बढ़ा कर कर भार को दूसरे व्यक्ति पर और दूसरा व्यक्ति, तीसरे व्यक्ति पर डाल दें। करापात उस व्यक्ति पर माना जाएगा जो कर को आगे नहीं डाल सकता।
कर विवर्तन (Shifting of taxation) वह प्रक्रिया है जिसके द्वारा एक व्यक्ति स्वयं पर लगाए गए कर भार को अन्य व्यक्तियों पर डाल देता है। कर का विवर्तन करना कानूनन अपराध नहीं है।
कई लोग आय कम दर्शाकर, कर चुकाने से बच जाते हैं। इसे कर का अपवंचन कहते हैं। कर अपवंचन गैरकानूनी है।
फिन्डले शिराज के अनुसार,"कर भार की समस्या का विश्लेषण यह निर्धारित करता है कि कर का भुगतान कौन करता है अर्थात् कर का मौद्रिक भार किस पर पड़ता है।"
करापात के प्रकार
प्रो. मसग्रेव के अनुसार करापात तीन प्रकार का हैः
1. विशेष करापात : जब कोई कर सरकारी खाते के व्यय पक्ष में बिना किसी परिवर्तन से लगाया जाता है।
2. विभेदी करापात : जब कोई कर किसी अन्य कर के विकल्प के रूप में लगाया जाता है।
3. संतुलित बजट करापात : जब कर की आय से सरकार अपने व्यय में वृद्धि करती है।
कराघात
कराघात से अभिप्राय कर के तत्काल भार से है। अतः कराघात कर का तत्काल परिणाम है जो उस व्यक्ति पर पड़ता है जिससे सरकार कर एकत्रित करती हैं अर्थात् जो सर्वप्रथम कर का भुगतान करता है। यह आवश्यक नहीं है कि कर का कराघात और करापात एक ही व्यक्ति पर पड़े। कराघात उत्पादक पर पड़ता है जबकि करापात उपभोक्ता पर। जिस व्यक्ति को कर तुरंत भुगतान करना पड़ता है उस पर कराघात होता है। उदाहरणतः आयात कर सरकार को आयातकर्ता देगा उत्पादन कर उस व्यक्ति को देना पड़ता है जो उस वस्तु का उत्पादन करता है। कराघात उत्पादक की आय को कम नहीं करता, यद्यपि यह उस पर कुछ समय के लिए दबाव डालता है जबकि करापात स्थायी होता है। इसका अर्थ है कि करापात की अपेक्षा कराघात का अध्ययन कम महत्वपूर्ण है।
ताड़केश्वर महादेव मन्दिर
तड़केश्वर महादेव मंदिर एक हिंदू मंदिर है। यह भारतीय राज्य गुजरात के वलसाड जिले में अब्राम शहर के निकट वांकी नदी के तट पर है।
कर
कराघात
प्रो. जे.के. मेहता के अनुसार, “कराघात को तत्काल मुद्रा भार कहा जा सकता है। जो व्यक्ति सरकार को कर का भुगतान करता है वह कराघात सहन करता है।“ कपड़े का उत्पादक सरकार को कर देता है। अतः वह कराधान वहन करता है। उत्पादक अपने कपड़े की कीमत में वृद्धि करता है ताकि कर का भार खरीदने वाले पर पड़े। अगर वह कीमत बढ़ाने में सफल रहता है तो इसका अर्थ है कि पूर्ण या आंशिक रूप से कर का विवर्तन हुआ है। यदि कीमत पूरी सीमा तक नहीं बढ़ पाती तो इसका अर्थ है कि करापात का कुछ भाग कपड़ा उत्पादक पर शेष रह गया है। लेकिन कराघात केवल उत्पादक पर ही पड़ेगा। क्योंकि सबसे पहले वही करके बोझ को सहन करता है।
ताड़केश्वर महादेव मन्दिर
यह मंदिर 800 वर्ष से अधिक प्राचीन है, एवं वलसाड जिले के सबसे पुरातन मन्दिरों में से एक है। इस मन्दिर की विशेषता यह है कि इस मन्दिर की परिकल्पना इसके अन्दर स्थित शिवलिंग पर सूर्य की किरणें पड़ने के अनुसार अभिकल्कोपित एवं निर्मित किया गया था अतः इसके ऊपर कोई शिखर, गुम्औबद या कोई छत नहीं है। इसलिए, इसे "ताड़केश्वर" के नाम से जाना जाता है।  यहाँ स्थित शिवलिंग की लंबाई लगभग 6 से 8 फ़ीट की है।
महाशिवरात्रि पर्व और श्रावण मास के अवसर पर पास में ही मेला लगता है।
कर
कराघात
कर लगाने का उद्देश्य केवल धन एकत्र करना ही नहीं, इसका उद्देश्य आर्थिक और सामाजिक न्याय प्राप्त करना भी है। समाज में धन का समान वितरण, उत्पादन तथा रोजगार में वृद्धि और देश के आर्थिक विकास के लिए कर भार की समस्या का अध्ययन करना आवश्यक है। इससे पता चलता है कि किस व्यक्ति पर कर का कितना भार पड़ेगा और यह बात निश्चित होने पर कोई भी कर अनुचित रूप से नहीं लगाना पड़ेगा।
ताड़केश्वर महादेव मन्दिर
इतिहास
6 ft का अर्ध-गोलाकार शिवलिंग प्रतीत पत्थर मई 1215 में वांकी नदी के उत्तरी तट की झाड़ियों में देखा गया था। उस समय स्थानीय लोगों ने इस पत्थर को अपने कब्जे में ले लिया और आंशिक रूप से इसे क्षतिग्रस्त भी कर दिया। तब इस पाषाण शिला में से बहुत से जहरीले ततैये व अन्य जीव निकले और मन्दिर के 1500 के घेरे में लगभग 60 लोगों को डंक मार दिया। उन सभी 60 लोगों की मृत्यु हो गई और उन्हें मंदिर स्थल पर दफनाया गया।  तत्पश्चात इस स्थल पर एक दरगाह बनाई गई थी।
कर
अच्छी कर प्रणाली की विशेषताएं
एक अच्छी कर प्रणाली की मुख्य विशेषताएं निम्नलिखित हैंः-
ताड़केश्वर महादेव मन्दिर
इतिहास
एक दिन भगवान शिव अब्राम के एक भक्त के स्वप्न में प्रकट हुए और उसे आज्ञा दी कि उस लिंग को वांकी नदी के किनारे से ले जाया जाए। भगवान शिव के दो भक्त इसे सरलता से उठा पाएंगे। जब लिंग बहुत भारी हो जाए तो उसे वहीं नीचे रख दें और उस स्थान पर स्थापना कर दें।"इस स्थान पर एक मन्दिर निर्माण किया गया, जिसकी छत दो बार बनाई गई थी। पहली बार वह छत आग में छत नष्ट हो गई थी। दूसरी बार गिर गई। तब एक भक्त के स्वप्न में भगवान शिव प्रकट हुए और कहा कि मैं ताड़केश्वर महादेव हूं। मुझे सूरज की किरणें चाहिए। इसलिए, मंदिर की छत का पुनर्निर्माण न करें। उसी दिन से ताड़केश्वर महादेव के शिवलिंग को मंदिर में सुरक्षित रखा गया और छत का कभी पुनर्निर्माण नहीं किया गया।
कर
अच्छी कर प्रणाली की विशेषताएं
यदि करदाताओं ने कर लगाने योग्य पर्याप्त स्थितियों को प्राप्त कर लिया है तो कर भुगतान अनिवार्य है। अतः कुछ परिस्थितियों के अधीन ही कर देना अनिवार्य है। उदाहरण के रूप में यदि एक व्यक्ति सिगरेट नहीं पीता तो वह तंबाकू पर ब्रिक्री कर देने से इंकार कर सकता है।
कर भुगतान में त्याग का तत्व भी सम्मिलित होता है। जब हम कोई चीज खरीदते हैं तो हमें कीमत देनी ही पड़ती है। परंतु करों के प्रकरण में कम से कम सैद्धान्तिक रूप में त्याग की भावना होती है, क्योंकि करदाता सावर्जनिक हित में कर देता है।
कर अधिकृत संस्थाओं द्वारा लगाए जाते हैं और ऐसी संस्थाओं में हम सरकार के अतिरिक्त अन्य किसी संस्था को नही ले सकते। इसलिए कर केवल जनता द्वारा सरकार को किया गया भुगतान है।
सामान्य जनता के लाभ तथा समस्त समुदाय के अधिकतम कल्याण के लिए कर लगाए तथा एकत्रित किए जाते हैं। कर राजस्व का व्यय समाज के समग्र कल्याण को ध्यान में रखते हुए किया जाता है न कि किसी विशेष वर्ग को ध्यान में रखते हुए।
कर सरकार द्वारा लोगों को दिए गए लाभों का मूल्य नहीं है। करों का भुगतान निःसंदेह सामान्य लोगों को लाभ पहुंचाने के लक्ष्य से किया जाता है परंतु इसका एकत्रीकरण दिए गए लाभों की लागत वसूलने के लिए नहीं किया जाता ।
सरकार लोगों को इस बात गारंटी नहीं देती कि वह एक विशेष व्यक्ति को उसके द्वारा करों के रूप में किए भुगतान की वापसी अथवा उसके अनुपात में लाभ उपलब्ध करवाएगी।
कर व्यक्ति द्वारा दिया जाता है, यद्यपि वह व्यक्तियों की संपत्ति अथवा वस्तुओं पर भी लगाए जाते हैं। कर लेना एक व्यक्तिगत दायित्व है। इसलिए सभी कर व्यक्तियों द्वारा दिए जाते है न कि उन वस्तुओं और संपतियों द्वारा जिन पर वे लगाए जाते हैं।
जब सरकार कर लगाने का अधिनियम पारित कर देती है तो उसके पश्चात् ही कर लगाया जा सकता है। करों के पीछे कानूनी स्वीकृति होती है। उनका एकत्रीकरण भी कानूनी होता है तथा एक व्यक्ति जो कर देने में असफल रहता है उसे कानूनी दंड दिया जा सकता है।
9. कर की विभिन्न किस्त में कर कई प्रकार के हो सकते हैं जैसे आय कर, बिक्री कर, धन कर, मनोरंजन कर, संपत्ति कर, जल कर, गृह कर आदि।
भारत में सड़कें
भारत में सड़कें सड़कें भारत में परिवहन का एक महत्वपूर्ण साधन हैं। 1 दिसंबर 2021 तक भारत में 6,215,797 किलोमीटर (3,862,317 मील) से अधिक सड़कों का प्रसार हुआ है। यह 6,853,024 किलोमीटर (4,258,272 मील) के साथ संयुक्त राज्य अमेरिका के बाद दुनियाँ का दूसरा सबसे बड़ा सड़क नेटवर्क है। प्रति वर्ग किलोमीटर भूमि पर (1.94 किमी, 1.21 मील) सड़कों पर, भारत के सड़क नेटवर्क का मात्रात्मक घनत्व हांगकांग के बराबर है, और संयुक्त राज्य अमेरिका (0.71 किमी, 0.44 मील), चीन से काफी अधिक है। भारत का सड़क नेटवर्क 71 प्रतिशत माल ढुलाई और लगभग 85 प्रतिशत यात्री यातायात वहन करता है।
संगठन
भारत की सरकार के संघीय रूप को देखते हुए, भारतीय सड़क नेटवर्क को विभिन्न सरकारी प्राधिकरणों द्वारा प्रशासित किया गया है। निम्न तालिका भारत के सड़क नेटवर्क की कुल लंबाई को सड़क के प्रकार और प्रशासन प्राधिकरण के अनुसार दर्शाती है—
एक्सप्रेस-वे
एक्सप्रेसवे उच्च गति वाली सड़कें हैं जो चार या अधिक चौड़ाई वाली होती हैं, और इसकी पहुँच नियंत्रित होती हैं जहाँ प्रवेश और निकास को एक्सप्रेसवे के आकलन द्वारा बढ़ाने के उद्देश्य से नियंत्रित किया जाता है। भारत में मौजूदा अधिकांश एक्सप्रेसवे टोल रोड हैं।
राज्य राजमार्ग
राज्य राजमार्ग पूरे राज्य में प्रमुख शहरों को जोड़ने वाले राजमार्ग हैं और बड़े सड़कों पर भी हैं। वे राष्ट्रीय राजमार्गों या पड़ोसी राज्यों के राज्य राजमार्गों से भी जुड़ते हैं। राज्य राजमार्गों को SH के साथ निर्दिष्ट किया जाता है, उसके बाद राजमार्ग संख्या और राज्य कोड से पहले 31 मार्च 2020 तक, राज्य राजमार्गों की कुल लंबाई 186,528 किलोमीटर (115,903 मील) थी। 31 मार्च 2020 तक, महाराष्ट्र में सभी राज्यों (22.14%) के बीच राज्य राजमार्गों का सबसे बड़ा हिस्सा है, इसके बाद कर्नाटक (11.11%), गुजरात (9.76%), राजस्थान (8.62%) और तमिलनाडु (6.67%) का स्थान है।)
ग्रामीण सड़कें
ग्रामीण सड़कें देश के सड़क प्रसार का एक बड़ा हिस्सा हैं, जो मार्च 2020 तक कुल सड़कों का 72.97% है। उसी तारीख तक, कुल सड़कों की लंबाई में कच्ची सड़कों का प्रतिशत 31% था। इन ग्रामीण सड़कों के विकास के लिए, भारत सरकार द्वारा अलग-अलग ग्रामीण बस्तियों को कनेक्टिविटी प्रदान करने के लिए दिसंबर 2000 में प्रधान मंत्री ग्राम सड़क योजना (प्रधान मंत्री ग्रामीण सड़क योजना) शुरू की गई थी।
सीमावर्ती सड़कें
सीमा सड़कें हमारे देश की उत्तरी और उत्तरपूर्वी सीमाओं पर बनी सड़कें हैं। इन सड़कों का निर्माण और रखरखाव सीमा सड़क संगठन (बीआरओ) द्वारा किया जाता है जिसे 1960 में भारत सरकार द्वारा स्थापित किया गया था। बीआरओ को राष्ट्र निर्माण, राष्ट्रीय एकता और देश की सुरक्षा को बनाए रखने में एक अविभाज्य घटक के रूप में माना जाता है।
सुहाग रात (1968 फ़िल्म)
सुहाग रात 1968 में बनी हिन्दी भाषा की फिल्म है। इसको आर॰ भट्टाचार्य द्वारा निर्मित और निर्देशित किया गया। कल्याणजी-आनंदजी द्वारा रचित संगीत के साथ इसमें जितेन्द्र और राजश्री प्रमुख भूमिकाओं में हैं।
संक्षेप
लाला हरसुख राय की बेटी रज्जो (राजश्री) को फ्लाइट लेफ्टिनेंट जितेन्द्र से प्यार हो जाता है और उनकी शादी तय हो जाती है। शादी के दिन, युद्ध की घोषणा हो जाती है। शादी रद्द हो जाती है और वह सैन्य कर्तव्य के लिये निकल पड़ता है। वह गंभीर रूप से घायल हो जाता है और अस्पताल में भर्ती किया जाता है। रज्जो का परिवार हवाई बमबारी का शिकार हो जाता है और वह अपने चचेरे भाई के साथ रहने के लिए चली जाती है। जितेन्द्र वापसी करता है और यह जानकर उसका बुरा हाल हो जाता है कि सभी मारे गये हैं।
एक धनी महिला रानी साहेबा (सुलोचना लाटकर) उस पर दया करती है। वह उसे काम पर रखती है, और बताती है कि उसका बेटा ठाकुर उदय सिंह लड़कीबाज़ और शराबी है। जितेन्द्र उसे शादी करने के लिए मनाता है और वह ऐसा करने के लिए सहमत हो जाता है। उसकी शादी रज्जो के साथ ही तय हुई होती है, लेकिन दोनों अपनी चुप्पी बनाए रखते हैं। शादी की रात, उदय वेश्यालय चला जाता है। वहाँ उसकी एक से हाथापाई हो जाती है। वह उसे मार देता है और भाग जाता है। बाद में पुलिस को उसका शव मिलता है और रज्जो विधवा हो जाती है।
अफ़ग़ानिस्तान क्रिकेट टीम
अफ़ग़ानिस्तान क्रिकेट टीम अंतरराष्ट्रीय क्रिकेट में अफ़ग़ानिस्तान का प्रतिनिधित्व करता है। टीम का संचालन अफ़्गानिस्तान क्रिकेट बोर्ड करता है।
अफगानिस्तान में 19 वीं शताब्दी के बाद से क्रिकेट खेला जाता रहा है, लेकिन 21 वीं सदी की शुरुआत में ही राष्ट्रीय टीम को सफलता मिलने लगी थी। अफगानिस्तान क्रिकेट बोर्ड 1995 में बना और 2001 में अंतर्राष्ट्रीय क्रिकेट परिषद (आईसीसी) का एक एफिलिएट सदस्य बन गया और 2003 में एशियाई क्रिकेट परिषद (एसीसी) का सदस्य बना। अंतर्राष्ट्रीय क्रिकेट खेलने के लगभग एक दशक के बाद, 22 जून 2017 को, लंदन में एक आईसीसी की बैठक में, पूर्ण आईसीसी सदस्यता (और इसलिए टेस्ट स्थिति) अफगानिस्तान को दी गई थी। आयरलैंड के साथ, यह टेस्ट क्रिकेट खेलने वाले देशों की संख्या को बारह तक ले गया। आईसीसी की एफिलिएट सदस्यता रखने के बाद यह पूर्ण सदस्य का दर्जा हासिल करने वाला पहला देश है।
एथिपोथला
एथिपोथला भारत देश के आंध्र प्रदेश राज्य के गुन्टूर जिलेमें कृष्णा नदी की सहायक नदी चंद्रवंका नदी पर स्थित एक जलप्रपात है।
चंद्रवंका नदी चंद्रवन्का झरना, नकला झरना और तुमाला झरना जैसी तीन धाराओं का संयोजन है। यह नागार्जुन सागर बांध से लगभग 11 किलोमीटर (6.8 मील) स्थित है । यह नदी जलप्रपात से लगभग 3 किलोमीटर (1.9 मील) यात्रा करने के बाद बांध के बाद कृष्णा नदी में शामिल हो जाती है। आंध्र प्रदेश पर्यटन विभाग ने नजदिकमें एक पहाड़ी पर जलप्रपात देखने के लिये व्यू पांईट बनाया है। आस-पास के इलाके में रंगनाथ और दत्तात्रेय मंदिर हैं। पानी के गिरने से बने तालाब में एक मगरमच्छ प्रजनन केंद्र है। नागार्जुन सागर बांध से जलप्रपात को जीवित रहने या पर्यटन के उद्देश्य के लिए पूरे वर्ष बहने के लिए उपरोक्त धाराओं में पानी जारी किया जाता है।
निओडिमिअम चुम्बक
निओडिमिअम चुम्बक (neodymium magnet), एक प्रकार के स्थायी चुम्बक हैं जो निओडिमिअम, लोहा और बोरॉन के एक मिश्रातु से बनाए जाते हैं। इन्हें एनडीएफईबी (NdFeB), एनाअईबी (NIB) या निओ चुम्बक(Neo magnet) भी कहते हैं। दुर्लभ मृदा से निर्मित चुम्बकों में यह सबसे शक्तिशाली चुम्बक है। इसका विकास सन १९८४ में स्वतंत्र रूप से (अलग-अलग) जनरल मोटर्स तथा सुमिटोमो स्पेसल मेटल्स ने किया था। निओडिमियम चुम्बक बाजार में उपलब्ध चुम्बकों में सबसे शक्तिशाली चुम्बक हैं। अब इन चुम्बकों का उपयोग उन स्थानों पर होने लगा है जहाँ उच्च चुम्बकीय क्षेत्र प्राप्त करने के लिए दूसरे प्रकार के चुम्बकों का उपयोग किया जाता था, जैसे छोटे विद्युत मोटरों में, हार्ड डिस्क ड्राइव में, चुम्बकीय संयोजकों (magnetic fasteners) में।
नेहरू प्लेस दिल्ली
नेहरू प्लेस साउथ दिल्ली का एक प्रमुख भाग है, ये विश्व प्रसिद्ध श्री कालका जी मंदिर के पास है । ये मैट्रो के मैजेंटा लाइन पर है । नेहरू प्लेस दिल्ली ही नही पूरे देश का एक बडा व्यवसायिक केंद्र है, यहाँ बडी बडी बहुराष्ट्रीय कंपनीयों के आफिस हैं
कपिल तीर्थम
कपिल तीर्थम आंध्र प्रदेश मे स्थित एक जलप्रपात है।
चतुर्भुज मंदिर (ग्वालियर)
चतुर्भुज मन्दिर एक हिन्दू मन्दिर है जिसे ग्वालियर के किले (मध्य प्रदेश, भारत), में पत्थरों में नक्काशी करके निर्मित किया गया है। एक समय यह मन्दिर पूरे जगत में शून्य के सबसे पहले ज्ञात शिलालेख के लिए प्रसिद्ध था, लेकिन अब बख्शाली पाण्डुलिपि को शून्य प्रतीक का उपयोग करने के लिए सबसे पहले माना जाता है। शिलालेख में कहा गया है कि अन्य चीजों के साथ, समुदाय ने 270 हस्त (1 हस्त = 1.5 फीट) बँटा 187 हस्त का एक बगीचा लगाया। इस बगीचे से हर रोज मन्दिर के लिए 50 मालाएँ मिलती थीं। वहाँ उपस्थित शिलालेख में 270 और 50 के अंतिम अङ्क "०" आकार के हैं, जो कि शून्य को दर्शाते हैं। जहाँ भारतीय और अ-भारतीय ग्रन्थों में शून्य का बहुत पहले उल्लेख किया गया है, इस मंदिर में सबसे पुराना ज्ञात पत्थर में उत्कीर्ण प्रमाण हैं, जो पहले से ही शून्य की अवधारणा को जानते हैं और उनका उपयोग करते हैं।
जामा मस्जिद (आगरा)
आगरा की जामा मस्जिद एक विशाल मस्जिद है, जो शाहजहाँ की पुत्री, शाहजा़दी जहाँआरा बेगम़ को समर्पित है। इसका निर्माण १६४८ में शाहजहाँ की पुत्री जहाँआरा बेगम़ ने करायी थी जो यह अपने मीनार रहित ढाँचे तथा विषेश प्रकार के गुम्बद के लिये जानी जाती है। जामा मस्जिद का निर्माण 1571 में अकबर के शासनकाल के दौरान हुआ था। फतेहपुर सीकरी का निर्माण इसी मस्जिद के आसपास हुआ था इससे मस्जिद के महत्‍व का पता चलता है। मस्जिद का बरामदा बहुत बड़ा है और इसके दोनों ओर जम्‍मत खाना हॉल और जनाना रौजा हैं। जामा मस्जिद से सूफी शेख सलीम चिश्‍ती की मजार पर नजर पड़ती है जो कलाकारी का अद्भुत नमूना है। पूरी जामा मस्जिद खूबसूरत नक्‍काशी और रंगीन टाइलों से सजी हुई है। बुलंद दरवाजे से होते हुए जामा मस्जिद तक पहुंचा जा सकता है। इसके अलावा यहां बादशाही दरवाजा भी है। इसकी खूबसूरती भी देखते ही बनती है।
चतुर्भुज मंदिर (ग्वालियर)
यह 12 ft वर्ग की योजना के साथ एक छोटे आकार का मन्दिर है। मन्दिर में चार नक्काशीदार खम्भों द्वारा समर्थित प्रवेश द्वार पर एक पोर्टिको है। स्तम्भ योग आसन स्थिति में ध्यान केन्द्रित करने वाले व्यक्तियों के साथ-साथ अमीर जोड़ों को राहत देते हैं। पोर्टिको के दायीं ओर एक तरह खम्बों मण्डप कवर किया जाता है, किसी कारवां सराय की तरह। चट्टान में स्थित द्वार को देवी गंगा और यमुना द्वारा प्रवाहित किया गया है। मन्दिर की छत एक कम वर्गाकार पिरामिड है, जो धामनार मन्दिर के समान है। मन्दिर की मीनार (शिखर) उत्तर भारतीय नागर शैली है, जो धीरे-धीरे एक चौकोर योजना के साथ घूमती है, जो सभी अखण्ड पत्थर से तराशी गई है। यह एक शिलालेख विष्णु (वैष्णव) के लिए एक प्रशंसा के साथ खुलती है, तो शिव (शैव) और नवदुर्गा (शाक्त), साथ ही कहा गया है कि यह 876 ईस्वी में खुदाई की गई थी (संवत् 933)। अन्दर वराह (विष्णु का मनुष्य-वर अवतार) और चार सशस्त्र विष्णु में से एक दीवार से राहत मिलती है। इसमें चार भुजाओं वाली देवी लक्ष्मी की भी नक्काशी है। हो सकता है कि मन्दिर का नाम चार हाथों वाले विष्णु और लक्ष्मी से लिया गया हो ।
मन्दिर आंशिक रूप से क्षतिग्रस्त है, इसके खम्भे को बहाल कर दिया गया है, और आन्तरिक कलाकृति का बहुत कुछ गायब है।
फहीम जोगापुरी
फहीम जोगापुरी (जन्म: 12 मार्च 1956) भारत से एक उर्दू भाषा के शायर हैं। उनका जन्म सिवान, बिहार में हुआ। वे उर्दू विषय से स्नातकोत्तर हैं। वे अपनी पुस्तकें 'नावेद-ए-सहर' और 'अधूरी बात' से चर्चित हुए।
गालबपुर,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00721
बाहरी कड़ियाँ
उत्तर प्रदेश के जिले (नक्शा)
जलज सक्सेना
जलज सहाय सक्सेना (जन्म 15 दिसंबर 1986) एक भारतीय क्रिकेटर हैं जो केरल के लिए एक आलराउंडर के रूप में खेलते हैं। दाएं हाथ के बल्लेबाज और ऑफ ब्रेक गेंदबाज, उन्होंने इंडिया ए और सेंट्रल ज़ोन क्रिकेट टीम का भी प्रतिनिधित्व किया है।
सक्सेना ने विभिन्न पदों पर बल्लेबाजी की है, लेकिन आमतौर पर बल्लेबाजी को खोलते हैं। 2015 में उन्होंने रणजी ट्रॉफी के इतिहास में दूसरी सर्वश्रेष्ठ गेंदबाजी के आंकड़े दर्ज किए। मध्य प्रदेश और इंडिया ए ऑलराउंडर, ने केरल के साथ 2016-17 सत्र के लिए एक पेशेवर अनुबंध पर हस्ताक्षर किए हैं। वह घरेलू क्रिकेट में सर्वश्रेष्ठ ऑलराउंडरों में से एक के रूप में उभरा है और जनवरी 2016 में बीसीसीआई द्वारा सर्वश्रेष्ठ ऑलराउंडर के लिए लाला अमरनाथ पुरस्कार से सम्मानित किया गया। उनके भाई जतिन सक्सेना भी मध्य प्रदेश के लिए खेलने वाले प्रथम श्रेणी के क्रिकेटर हैं।
रमाकान्‍त सिंह
रमाकान्‍त सिंह,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के सुल्‍तानपुर जिले के 128 - बरौंसा विधान सभा निर्वाचन क्षेत्र से कांग्रेस की ओर से चुनाव में भाग लिया।
भैसोडी, अल्मोडा तहसील
भैसोडी, अल्मोडा तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ढांसी-तल्ला ढांगू-३, यमकेश्वर तहसील
ढांसी-तल्ला ढांगू-३, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
उब्बलमदुगु
उब्बलमदुगु आंध्र प्रदेश में स्थित एक जलप्रपात है।
२००३ ऑस्ट्रेलियाई ओपन टेनिस प्रतियोगिता
पुरुष एकल
आंद्रे अगासी ने रेनर श्कट्लर को 6-2 6-2 6-1 से हराया।
पुरुष युगल
फैब्रिस सैंतोरो / मिकाएल लोद्रा ने  मार्क नोल्स /  डेनियल नैस्टर को 6-4 3-6 6-3 से हराया।
महिला एकल
सेरेना विलियम्स ने वीनस विलियम्स को 7-6(4), 3-6, 6-4 से हराया।
महिला युगल
सेरेना विलियम्स / वीनस विलियम्स ने  वर्जीनिया रुआनो पास्कुआल /  पाओला सुआरेज़ को 4-6, 6-4, 6-3 से हराया।
मिश्रित युगल
मार्टिना नवरातिलोवा / लिएंडर पेस ने  इलेनी डैनीलिडू /  टॉड वुडब्रिज को 6-4, 7-5 से हराया।
द अनेंडिंग गेम
द अनेंडिंग गेम: एक पूर्व आर एंड एडब्ल्यू चीफ की इनसाइट्स इन एस्पियनज, भारत की विदेशी खुफिया एजेंसी, रिसर्च एंड एनालिसिस विंग (R & AW) के पूर्व प्रमुख विक्रम सूद की लिखी एक किताब है, जो 2018 में प्रकाशित हुई। सूद के अनुसार उनकी पुस्तक एक संस्मरण नहीं है, बल्कि बुद्धिमत्ता और जासूसी में एक शुरुआती मार्गदर्शक है।  इस किताब के माध्यम से वे यह स्पष्ट करने की कोशिश करते हैं कि जासूसी की वास्तविक दुनिया जेम्स बॉन्ड फिल्मों की तरह नहीं है और "पोशाक बदलने -तलवार चलाने" से आगे भी है। वे मानते हैं कि वास्तविकता में जासूस की तुलना जॉन ले कैरे के उपन्यासों के (जासूस) किरदार जॉर्ज स्माइली से करना बेहतर है। पुस्तक आगे ख़ुफ़िया संग्रह और जासूसी के तरीकों और राष्ट्रीय हितों के दायरे में उनकी प्रासंगिकता के बारे में जानकारी देती है।
यह पेंगुइन वाइकिंग द्वारा प्रकाशित हुई। इस पुस्तक को तीन अवधारणा-संबंधित खंडों में विभाजित किया गया है, जिन्हें "ट्रेडक्राफ्ट", "इनसाइड इंटेलिजेंस" और "व्हाट्स लाइज़ अहेड" के रूप में शीर्षक दिए गए हैं। दोनों विश्व युद्धों, गुप्त समाजों, भारत में मनोवैज्ञानिक युद्ध, केजीबी (भूतपूर्व सोवियत संघ की जासूसी संस्था) और सी आइ ए (अमेरिका की जासूसी संस्था) के जासूसों द्वारा भारतीय राजनीती में किए गए हस्तक्षेप का भी ज़िक्र किया गया है। पाकिस्तान और आई एस आई के अलावा   11 सितम्बर 2001 के हमले और 26/11 मुंबई हमले  जैसी जासूसी विफलताओ को भी पुस्तक में सम्मिलित किया गया है ।
भाग 1- ट्रेडक्राफ्ट
इस भाग में मूल बातें शामिल हैं जैसे कि बुद्धि की परिभाषा और मूल्य, जासूस का काम और एक आदर्श जासूस के लक्षण। अध्याय 3 में अमेरिका के CIA और रूस के KGB के बीच लड़ाई शामिल है। अध्याय 4 एशिया में खुफिया एजेंसियों की दुनिया और इंटर-सर्विसेज इंटेलिजेंस (आईएसआई) की भूमिका को कवर करता है। यह अध्याय बताता कि कैसे 1970 के दशक के दौरान चार वर्षों में, केजीबी ने भारतीय मीडिया में लगभग 17,000 कहानियाँ छपवाईं, और इसके लिए उन्होंने मित्रोख़िन आर्काइव (एक पूर्व सोवियत जासूस द्वारा सोवियत संघ की ख़ुफ़िया एजेंसियों द्वारा किए गए कारनामों का क़बूलनामा) का हवाला दिया। पुस्तक में शीर्ष भारतीय अधिकारियों और राजनेताओं को शामिल किया गया है जो विदेशी खुफिया एजेंसियों से पैसे लेते थे। इस बात की भी चर्चा की गई है कि 1970 और 1980 के दशकों में भारत में मनोवैज्ञानिक युद्ध किस स्तर तक चाल रहा था। रॉ के भूपूर्व अधिकारी रबिंदर सिंह की अमेरिका के लिए की गई जासूसी की भी बात की गई है। पुस्तक पाकिस्तान की पारंपरिक लड़ाई की जगह कम लागत वाले युद्ध को प्राथमिकता देने की नीति पर चर्चा की गई है।
भाग 2- इनसाइड इंटेलिजेंस
इस भाग में फाइव आइज़, स्नोडेन, पाइन क्रेकल, और सफारी क्लब जैसे विषयों और संगठनों के बारे में चर्चा की गई है। कैम्ब्रिज फाइव की भी चर्चा है।
भाग 3- व्हाट लाइज़ अहेड
अध्याय 10 का शीर्षक है, नोन बाय देयर फ़ेलियर्ज़, यानी जासूसों को "उनकी विफलताओं से जाना जाता है"। इसमें 1991 में श्रीपेरंबुदूर में, कारगिल युद्ध, और भारत के पूर्व प्रधानमंत्री राजीव गांधी की हत्या की चर्चा है।
रॉ और आईएसआई की तुलना
विक्रम सूद भारत की रॉ और पाकिस्तान की ISI के बीच अंतर बताते हुए कहते हैं कि इनमें मुख्य अंतर यह है कि आईएसआई पाकिस्तान के लिए नीतियाँ बना सकती है, जिसमें विदेश नीति भी शामिल है, जबकि R&AW भारत के नीति निर्माताओं के लिए केवल एक "सेवा प्रदाता" के रूप में काम करती है।  अध्याय 11 में, पुस्तक में उन सुधारों और तरीकों पर चर्चा की गई है जो रॉ अपने प्रमुख पदों पर कर्मियों को नियुक्त करने के लिए अनुसरण कर सकती हैं। सूद के अनुसार खुफिया एजेंसियां "राष्ट्र की तलवार" हैंम न कि सरकार की। 2018 में द क्विंट केसाथ एक साक्षात्कार के दौरान, सूद ने कहा कि R&AW और ISI के बीच प्रतिद्वंद्विता बहुत बढ़ा-चढ़ा कर बताई जाती है।
बुक लॉन्च
पुस्तक का लोकार्पण 13 अगस्त 2018 को दिल्ली में हुआ, जिसके बाद केंद्रीय मंत्री स्मृति ईरानी, पूर्व राष्ट्रीय सुरक्षा सलाहकार शिवशंकर मेनन और पूर्व विदेश सचिव कंवल सिब्बल के साथ एक पैनल चर्चा हुई। कई पूर्व खुफिया प्रमुखों और रॉ के कुछ वरिष्ठ अधिकारियों ने भी पुस्तक लॉन्च में भाग लिया था। पुस्तक लॉन्च में, सूद ने कहा कि पाकिस्तानी सेना "पाकिस्तान की सबसे बड़ी कॉर्पोरेट इकाई" है, और पाकिस्तान के साथ शांति वार्ता करना "निरर्थक" है। उन्होंने कहा कि कश्मीर का उपयोग पाकिस्तानी सेना द्वारा सत्ता में बने रहने के लिए बहाने के तौर पर इस्तेमाल करती है, और पाकिस्तान पर उसका नियंत्रण है। 2016 में, 3 अक्टूबर को बारामुला में एक हमले के बाद, जिसमें एक सीमा सुरक्षा बल का एक जवान शहीद हुआ था, तब भी सूद ने इसी तरह के विचार व्यक्त किए थे, "जब तक पाकिस्तान अपना रवैया नहीं बदलता, भारत को बातचीत नहीं करनी चाहिए।"
प्रतिक्रिया
इंडिया टुडे के लिए लिखते हुए पूर्व पुलिस अधिकारी विप्पल बालाचंद्रन ने अपनी समीक्षा में कहा कि यह पुस्तक "भारत और अन्य जगहों पर सुरक्षा नीति तैयार करने के लिए एक उपकरण के रूप में बुद्धिमत्ता के अध्ययन में एक लो-प्रोफाइल किंतु ठोस योगदान" है।
काश्गर
काश्गर, कशगार, काशगुर या काशी ( उईगुर:, चीनी: 喀什, फारसी: ) मध्य एशिया में चीन के शिनजियांग प्रांत के पश्चिमी भाग में स्थित एक नख़लिस्तान (ओएसिस) शहर है, जिसकी जनसंख्या लगभग ३,५०,००० है। काश्गर शहर काश्गर विभाग का प्रशासनिक केंद्र है जिसका क्षेत्रफल १,६२,००० किमी² और जनसंख्या लगभग ३५ लाख है। काश्गर शहर का क्षेत्रफल १५ किमी² है और यह समुद्र तल से १,२८९.५ मीटर (४,२८२ फ़ुट) की औसत ऊँचाई पर स्थित है। यह शहर चीन के पश्चिमतम क्षेत्र में स्थित है और तरीम बेसिन और तकलामकान रेगिस्तान दोनों का भाग है, जिस वजह से इसकी जलवायु चरम शुष्क है।
पुराकाल से ही काश्गर व्यापार तथा राजनीति का केंद्र रहा है और इसके भारत से गहरे सांस्कृतिक, धार्मिक और व्यापारिक सम्बन्ध रहे हैं। भारत से शिनजियांग का व्यापार मार्ग लद्दाख़ के रस्ते से काश्गर जाया करता था। ऐतिहासिक रेशम मार्ग की एक शाखा भी, जिसके ज़रिये मध्य पूर्व, यूरोप और पूर्वी एशिया के बीच व्यापार चलता था, काश्गर से होकर जाती थी। काश्गर अमू दरिया वादी से खोकंद, समरकंद, अलमाटी, अक्सू, और खोतान मार्गो के बीच स्थित है।
विवरण
काशगर अवामी जमहूरीया चीन के ख़ुदमुख़तार इलाके शिनजियांग का एक शहर है जिस की आबादी २,०५,०५६ (सन् १९९९) है। ये शहर सहरा-ए-तकलामकान के मग़रिब की जानिब कोह तयाँ शान के दामन में दरया-ए-काशगर के किनारे पर बसा हुआ है। समुद्र-सतह से इस की बुलंदी १,२९० मीटर (४,२३२ फुट) है। वादी जीहओ-ं की जानिब से खोक़ंद, समरक़न्द, अलमाते और दीगर शहरों से आने वाले रास्तों के वुस़्त में स्थित होने की वजह से माज़ी में ये शहर राजनैतिक ओर कारोबारी मरकज़ रहा है। मौजूदा शहर के 200 किलोमीटर दूर मग़रिब से करगज़स्तान की सरहद के क़रीब शाहराह रेशम गुज़रती है जहां से जनूब मग़रिब की जानिब बलख और शुमाल मग़रिब की जानिब फरगाना के आसान रास्ते जाते हैं। काशगर शाहराह कराकोरम ओर दर्रा-ए-ख़न्जराब के ज़रिए पाकिस्तान के दारुलहकूमत इस्लामाबाद से मुनसलिक है और दर्राह तौरगुरत और अरक्षतिअम से करगज़स्तान से मिला हुआ है।
दरया-ए-काशगर से ज़रख़ेज़ होने वाली ज़मीनों पर कपास, अनाज और फल काश्त किए जाते हैं। अलावा अज़ीं क़रीबी चुरा गउहूं में गुला बानी मबानी भी की जाती है। क़दीम शाहराह रेशम के किनारे वाक़िअ इस शहर में सदीयों से ताजिरों के कारवानों के लिए रवायती हाथ से बने कपास और रेशम के पारचा जात, कालीन, चमड़े की मसनूआत और जे़वरात तैयार किए जाते थे जो आज भी यहां की अहम सनअत हैं। तुर्कों के उईग़ुर क़बीले से ताल्लुक रखने वाले मुसलमान यहां अक्सरीयत में हैं।
तारीख़
चीनी इस शहर को पहले शिव-फु कहा जाता था और ये सन् 206 ईसापूर्व से 220 ईपू तक हान और 618 से 907 ईसवी तक तंग ख़ानदान के ज़ेर-ए-इक़तिदार रहा। 751ई में जंग तआलास में चीनीयों को अरबो के हाथों ज़बरदस्त शिकस्त हुई और काशगर मिल्लत-इस्लामीया में शामिल होगया और आज भी यहां मुसलमानों की अक्सरीयत है। ये शहर 1219ई में चंगेज़ ख़ान के हमलों से तबाह हुआ। मार्को पोलो ने 1273ई में काशगर की सैर की। 1389ई में काशगर अमीर तैमूर के अताब का निशाना बिना।
तर्क, उइग़ुर, मंगोल और दीगर वुस़्त एशियाई सल़्तनतों का हिस्सा बनने के बाद 1759ई में चंग ख़ानदान के एद में काशगर एक मरतबा फिर चीन का हिस्सा बन गया, यूं मशरक़ी तुर्किस्तान चीनी तुर्किस्तान बन गया। मुसलमानों ने कई मरतबा हुकूमत-ए-वक्त के ख़िलाफ़ बग़ावत की, लेकिन हर मरतबा उसे कुचल दिया गया। इन में मशहूर-तरीन बग़ावत याक़ूब बेग की ज़ेर-ए-क़यादत हुई थी, जिन के एद में आज़ाद तुर्किस्तान की हुकूमत 1865ई से 1877ई तक कायम रही और इस का दारुलहकूमत काश्गर ही था। याक़ूब बेग के इंतिक़ाल के बाद 1877ई में चंग ख़ानदान ने इलाके पर मुकम्मल नियंत्रण हासिल करलिया।
उत्तर बिहार
बिहार भारत के बिहार राज्य का गंगा नदी के उतर में स्थित भूभाग है। जिसे उतर बिहार के नाम से जाना जाता है। इसके प्रमुख क्षेत्र है - पूर्णिया जिला, कटिहार, किशनगंज जिला, अररिया जिला, मधेपुरा जिला, सुपौल जिला, सहरसा जिला, खगड़िया जिला, बेगूसराय जिला इत्यादि है।
बलराम दास
बलराम दास ( 1474-1522 ई) एक उड़िया कवि और साहित्यकार थे । वे उड़िया साहित्य के  भक्ति युग के 5 महान पंचसखा कवियों में से एक थे और पंचसखा में सबसे वरिष्ट थे। उन्होंने जगमोहन रामायण लिखी जिसे 'दांडी रामायण' के नाम से भी जाना जाता है।
सन्दर्भ
https://nvacreator.blogspot.com/2023/07/blog-post_19.html
क्लेरमाँ फ़ेराँ
क्लेरमाँ फ़ेराँ (Clermont-Ferrand) केंद्रीय फ्रांस में पेरिस से दक्षिण-दक्षिण-पूर्व में २१० मील दूर पुई-डि-डोम क्षेत्र का प्रसिद्ध नगर। जूलियस सीजर के समय में यह नगर अस्तित्व में था। यहाँ १२वीं शताब्दी का बना नॉटरडेम रोमन गिरजाघर तथा १५वीं शताब्दी का बना विशाल गोथिक गिरजाघर दर्शनीय हैं। यहाँ विश्वविद्यालय, पुरातत्व संग्रहालय और वेधशाला हैं। इससे दो मील पश्चिम पहाड़ियों में स्पा ऑव रोयाट (Spa of Royat) प्रसिद्ध स्थान हैं, जहाँ ब्ले पैस्कल (Blaise Pascal) का जन्म हुआ था। यहाँ टायर, ट्यूब और रबर के अन्य सामानों, कपड़े, धातु, खनन के यंत्रों, साइकिल और रेडियो आदि बनाने के कारखाने हैं। उत्तम चाकलेट, संरक्षित फल और खाद्य सामग्री का उत्पादन होता हैं। सुप्त ज्वालामुखी पर्वत मांट्स डोम की तलहटी में बसा होने के कारण यहाँ के प्राकृतिक और रम्य वातावरण में देशी और विदेशी पर्यटक सदा आते रहते हैं।
शेरपुर उपज़िला
शेरपुर उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह राजशाही विभाग के  बगुड़ा ज़िले का एक उपजिला है, जिसमें, ज़िला सदर समेत, कुल 12 उपज़िले हैं, और मुख्यालय  बगुड़ा सदर उपज़िला है। यह बांग्लादेश की राजधानी ढाका से पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिती
शेरपुर उपजिला बांग्लादेश के पूर्वी भाग में, राजशाही विभाग के  बगुड़ा जिले  में स्थित है।
बाहरी कड़ियाँ
श्रेणी:राजशाही विभाग के उपजिले
गुलाम अहमद
अहमदिय्या धार्मिक आंदोलन के अनुयायी इस्लामी शिक्षा के विपरित मिर्ज़ा ग़ुलाम अहमद (1835-1908) को मुहम्मद के बाद एक और पैगम्बर मानते हैं, जो मुसलमानों को स्वीकार नहीं है। मिर्ज़ा साहब ने स्वयं को नबी घोषित किया था जो एक बहुत बड़ा विवाद बना साथ ही साथ मसीह भी घोषित किया था।
अहमदिया समुदाय के लोग स्वयं को मुसलमान मानते व कहते हैं परंतु अहमदिया समुदाय के अतिरिक्त शेष सभी मुस्लिम वर्गो के लोग इन्हें मुसलमान मानने को हरगिज तैयार नहीं। इसका कारण यह है कि जहां अहमदिया समुदाय अल्लाह, कुरान शरीफ ,नमाज़, दाढ़ी, टोपी, बातचीत व लहजे आदि में मुसलमान प्रतीत होते हैं वहीं इस समुदाय के लोग अपनी ऐतिहासिक मान्याताओं, परंपराओं व उन्हें विरासत में मिली शिक्षाओं व जानकारियों के अनुसार हज़रत मोहम्मद को अपना आखरी पैगम्बर स्वीकार नहीं करते। इसके बजाए इस समुदाय के लोग मानते हैं कि नबुअत (पैगम्बरी ) की परंपरा रूकी नहीं है बल्कि सतत् जारी है। अहमदिया सम्प्रदाय के लोग अपने वर्तमान सर्वोच्च धर्मगुरु को नबी के रूप में ही मानते हैं। इसी मुख्य बिंदु को लेकर अन्य मुस्लिम समुदायों के लोग समय-समय पर सामूहिक रूप से इस समुदाय का घोर विरोध करते हैं तथा बार-बार इन्हें यह हिदायत देने की कोशिश करते हैं कि अहमदिया समुदाय स्वयं को इस्लाम धर्म से जुड़ा समुदाय घोषित न किया करें और न ही इस समुदाय के सदस्य अपने-आप को मुसलमान कहें।
इनको 'कादियानी' भी कहा जाता है। गुरदासपुर के क़ादियाँ नामक कस्बे में 23 मार्च 1889 को इस्लाम के बीच एक आंदोलन शुरू हुआ जो आगे चलकर अहमदिया आंदोलन के नाम से जाना गया। यह आंदोलन बहुत ही अनोखा था। इस्लाम धर्म के बीच एक व्यक्ति ने घोषणा की कि "मसीहा" फिर आयेंगे और मिर्जा गुलाम अहमद ने अहमदिया आंदोलन शुरू करने के दो साल बाद 1891 में अपने आप को "मसीहा" घोषित कर दिया। 1974 में अहमदिया संप्रदाय के मानने वाले लोगों को पाकिस्तान में एक संविधान संशोधन के जरिए गैर-मुस्लिम करार दे दिया गया।
पूर्वज
मिर्ज़ा ग़ुलाम अहमद मुग़ल बरलास की तुर्क मंगोल जनजाति से था । दादाजी मिर्जा हादी बेग 1530 में अपने परिवार के साथ समरकंद से भारत आ गए और पंजाब के उस क्षेत्र में बस गए, जिसे अब कादियान कहा जाता है। उस समय भारत पर मुगल राजा जहीरुद्दीन बाबर का शासन था। मिर्ज़ा हादी बेग को क्षेत्र के कई सौ गांवों की जागीर दी गई थी।
दावा
1882 में, मिर्ज़ा गुलाम अहमद कादियानी ने नबी होने का दावा किया। 1891 में, मसीह बिन मरियम होने का दावा किया। मिर्ज़ा गुलाम अहमद कादियानी ने राम और कृष्ण होने का भी दावा किया।
मल्लेला तीर्थम
मल्लेला तीर्थम आंध्र प्रदेश में स्थित एक जलप्रपात है।
तपन शर्मा
तपन शर्मा (जन्म 24 मई 1975) एक भारतीय क्रिकेट अंपायर हैं। वह रणजी ट्रॉफी टूर्नामेंट में मैचों में खड़े हुए हैं।
एस॰ एच॰ बिहारी
शमसुल हुदा बिहारी या एस एच बिहारी एक प्रसिद्ध गीतकार थे। इन्होंने हिन्दी तथा उर्दू में रचनाएं की। इनका जन्म बिहार के आरा में हुआ था। आरंभ में कलकत्ता में रहते थे जहाँ से 1947 में उन्होंने बम्बई का रूख किया। इन्हें बांग्ला भाषा में भी महारथ हासिल थी पर इनकी रचनाएं मुख्यतः हिन्दी और उर्दू में रहीं।
संगीतकार ओ पी नैय्यर तथा गायक रफ़ी एवं गायिका आशा भोंसले के साथ इनकी जोड़ी बहुत प्रसिद्ध हुई। 1987 में उनका देहावसान हो गया।
इड्रिस एल्बा
इड्रिस्सा अकुना एल्बा ओबीई (जन्म: ६ सितंबर १९७२) एक ब्रिटिश अभिनेता, निर्माता, संगीतकार और डीजे हैं, जो एचबीओ सीरीज़ द वायर पर ड्रग ट्रैफिकर स्ट्रिंगर बेल, बीबीसी वन सीरीज़ लूथर पर डीसीआई जॉन लूथर, और नेल्सन मंडेला की जीवनी फिल्म मंडेला: लॉन्ग वॉक टू फ्रीडम (२०१३) में मुख्य भूमिका निभाने के लिए जाने जाते हैं। उन्हें चार बार सर्वश्रेष्ठ अभिनेता के गोल्डन ग्लोब पुरस्कार के लिए नामांकित किया गया है - एक विजय के साथ, और पांच बार प्राइमटाइम एमी पुरस्कार के लिए नामांकित किया गया है। २०१६ में, उन्हें टाइम की दुनिया के १०० सबसे प्रभावशाली लोगों की सूची में शामिल किया गया था।
थातिगुदा
थातिगुदा आंध्र प्रदेश में स्थित एक जलप्रपात है।
यशोवन्त दास
यशोवन्त दास ( / जशोबन्त दास ; जन्म  1487 ई ) एक उड़िया कवि, साहित्यकार और रहस्यवादी थे। वे ओड़िया साहित्य के  भक्ति युग के  पांच महान कवियों (पंचसखा) में से एक थे। वह अपनी कृति "प्रेम भक्ति ब्रह्म गीत" के लिए जाने जाते हैं।
चेरुवाड़ी
चेरुवाड़ी (Cheruvadi) भारत के केरल राज्य के कोड़िकोड ज़िले में स्थित एक गाँव है। यह चालियार नदी के किनारे बसा हुआ था।
पिंडी बलोचाँ
पिंडी बलोचाँ (Pindi Balochan) भारत के पंजाब राज्य के फरीदकोट ज़िले में स्थित एक गाँव है। गंग नहर यहाँ से गुज़रती है।
राज नारायण मिश्र
राज नारायण मिश्र,भारत के उत्तर प्रदेश की तीसरी विधानसभा सभा में विधायक रहे। 1962 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 318 - भोगनीपुर विधान सभा निर्वाचन क्षेत्र से कांग्रेस की ओर से चुनाव में भाग लिया।
गंदिपुरा,संभल (मुरादाबाद)
भारत की जनगणना अनुसार यह गाँव, तहसील संभल, जिला मुरादाबाद, उत्तर प्रदेश में स्थित है।
थाटीपुर
थाटीपुर (Thatipur) भारत के मध्य प्रदेश राज्य के ग्वालियर ज़िले में स्थित एक नगर है। समय के साथ-साथ यह ग्वालियर शहर का भाग बन गया है।
विवरण
थाटीपुरग्वालियर महानगर क्षेत्र का एक इलाका है। यह ग्वालियर के पुराने शहर से 7 किमी और शहर के केंद्रीय तहसील मुख्यालय से 3 किमी दूर पड़ता है। यहाँ ग्वालियर के बाक़ी इलाक़ों की तुलना में आधुनिक बुनियादी ढांचा, चौड़ी सड़कें और आधुनिक सुविधाएँ मौजूद हैं। इस कारण इसे ग्वालियर के नए शहर के रूप में जाना जाता है।
शब्द-साधन
"थाटीपुर" नाम "34 (थर्टी फ़ोर) बटालियन" से आया था, जो ब्रिटिश राज के दौरान वहां स्थित था। ऐसा कहा जाता है कि राज्य सेना का यूनिट 34 वहाँ रहा करता था, उसी से इस इलाक़े का नाम पड़ गया।
चीनी का रोजा
आगरा स्थित चीनी का रोजा शाहजहाँ के मंत्री, अल्लामा अफज़ल खान शकरउल्ला शिराज़, को समर्पित है और अपने पारसी शिल्पकारी वाले चमकीले नीले रंग के गुम्बद के लिये दर्शनीय है। यह मकबरा शिराज के अल्‍लमा अफजल खल मुल्‍लाह शुक्रुल्‍लाह को समर्पित है। शुक्रुल्‍लाह मश्‍हूर पारसी कवि और विद्वान थे जो बाद में शाहजहां के प्रधानमंत्री भी बने। 1635 में बनी इस खूबसूरत मकबरे का नाम इसको बनाने में इस्‍तेमाल हुए पत्‍थरों के नाम पर पड़ा। यह मकबरा उस समय मुगल वास्‍तुशिल्‍प पर पारसी प्रभाव का दर्शाता है। इतिमद-उद-दौला से एक किलोमीटर से भी कम दूरी पर स्थित इस इमारत के ऊपर गोलाकार गुंबद है। इसे देखकर बताया जा सकता है कि यह आगरा की एकमात्र पारसी इमारत है। गुंबद की भीतरी छत पर तस्‍वीरों और इस्‍लामिक लिखावट के चिह्न देखे जा सकते हैं। गुंबद के ऊपर कुराने की कुछ आयतें खुदी हुई हैं।
भटकोट-कण्डारस्यूं-२, थलीसैंण तहसील
भटकोट-कण्डारस्यूं-२, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
ल्वैच्ठासौण, गंगोलीहाट तहसील
ल्वैच्ठासौण, गंगोलीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
बॉस्टन चाय पार्टी
बॉस्टन चाय पार्टी ब्रिटिश उपनिवेश मैसाचुसेट्स के एक उपनिवेश बॉस्टन के उपनिवेशवासियों द्वारा ब्रिटिश सरकार के खिलाफ प्रत्यक्ष कार्यवाही थी। 16 दिसम्बर 1773 को जब बॉस्टन के अधिकारियों द्वारा करयुक्त चाय के तीन जहाज़ों को ब्रिटेन को लौटने से इंकार कर दिया गया तो, उपनिवेशवासियों का एक समूह जहाज़ पर सवार हुआ और चाय को बॉस्टन हार्बर में फेंक कर नष्ट कर दिया गया। यह घटना अमेरिकी इतिहास की एक प्रमुख घटना है और अन्य राजनीतिक प्रदर्शन अक्सर इसका हवाला देते हैं।to follow in india and technology University to follow in
चाय पार्टी की शुरुआत सम्पूर्ण ब्रिटिश अमेरिका में चाय अधिनियम के खिलाफ एक प्रतिरोध आन्दोलन के दौरान हुई थी, जिसे ब्रिटिश संसद ने 1773 में पारित किया था। उपनिवेशवासियों ने कई कारणों से इसका विरोध किया, खासकर इसलिए क्योंकि वे मानते थे कि इससे उनके द्वारा निर्वाचित प्रतिनिधियों द्वारा कर लगाने के अधिकार का उल्लंघन हुआ है। प्रदर्शनकारियों ने सफलतापूर्वक कर युक्त चाय को तीन अन्य उपनिवेशों में उतरने से रोक दिया, लेकिन बॉस्टन में समस्याओं से घिरे शाही राज्यपाल थॉमस हचिसन ने ब्रिटेन को चाय लौटाने से इंकार कर दिया। उन्हें प्रत्यक्ष तौर पर यह उम्मीद नहीं थी कि प्रदर्शनकारी कानून के अधिकार को मानने की बजाए, जिसमे उनका सीधे तौर पर प्रतिनिधित्व नहीं था, चाय को नष्ट करने का चुनाव करेंगे।
बॉस्टन चाय पार्टी का अमेरिकी क्रांति के विकास में महत्वपूर्ण योगदान था। जवाब में 1774 में संसद ने एक अनिवार्य नियम बनाया जिसमे अन्य प्रावधानों के साथ बॉस्टन के व्यापार पर तब तक रोक लगा दी गयी जब तक कि ब्रिटिश ईस्ट इंडिया कम्पनी को नष्ट की गयी चाय का भुगतान नहीं किया गया। इसके जवाब में उपनिवेशवासियों ने अनिवार्य नियम का और अधिक प्रदर्शनों के साथ विरोध किया और पहली कांटिनेंटल कांग्रेस का आयोजन किया जिसने ब्रिटिश शासन को नियम निरस्त करने के लिए कहा और उपनिवेशवासियों के प्रतिरोध में सहायता की। संकट बढ़ा और 1775 में बॉस्टन के पास अमेरिकी क्रन्तिकारी युद्ध शुरू हुआ।
पृष्ठभूमि
बॉस्टन चाय पार्टी 1773 में ब्रिटिश शासन के दो मुद्दों के विरोध के परिणामस्वरूप हुई। ब्रिटिश ईस्ट इंडिया कम्पनी की आर्थिक समस्याओं के कारण तथा बिना किसी निर्वाचित प्रतिनिधि के ब्रिटिश अमेरिकी उपनिवेशों पर संसद के अधिकार पर चल रहे विवाद के कारण. नॉर्थ मंत्रालय द्वारा इन मुद्दों को हल करने के प्रयासों का परिणाम अंततः क्रांति के उदय के रूप में हुआ।
1767 में चाय का व्यापार
जबकि 17वीं सदी में यूरोपियनों में चाय लोकप्रिय हो गयी थी, पूर्वी इंडीज से उत्पाद का आयात करने के लिए प्रतिद्वंद्वी कम्पनियों का गठन हुआ। इंग्लैंड में, 1698 में संसद ने ईस्ट इंडिया को चाय के आयात का एकाधिकार दे दिया। जब चाय ब्रिटिश उपनिवेशों में लोकप्रिय बन गई तो, 1721 में संसद ने एक अधिनियम जारी करके विदेशी प्रतिस्पर्धा को समाप्त करने की कोशिश की, जिसके अनुसार उपनिवेश केवल ग्रेट ब्रिटेन से ही चाय का आयात कर सकते थे। ईस्ट इंडिया कंपनी उपनिवेशों को चाय निर्यात नहीं करती थी। कानून बनने के बाद कंपनी को अपनी सारी चाय इंग्लैंड में नीलामी द्वारा थोक में बेचनी थी। ब्रिटिश कम्पनियों ने इस चाय को खरीदा और उपनिवेशों को निर्यात किया जहां उन्होनें बॉस्टन, न्यूयॉर्क, फिलाडेल्फिया और चार्ल्सटन में इसे दोबारा व्यापारियों को बेचा।
1767 तक, ईस्ट इंडिया कंपनी ने ग्रेट ब्रिटेन में आयात होने वाली चाय पर [[मूल्यानुसार लगभग 25% कर]] का भुगतान किया। ब्रिटेन में खपत के लिए बेचीं जाने वाली चाय पर संसद ने अतिरिक्त कर लगा दिया। यह देखते हुए कि हॉलैंड में आयात होने वाली चाय पर डच सरकार ने कर नहीं लगाया था, इन उच्च करों का अर्थ यह था कि ब्रिटिश और ब्रिटिश अमेरिकी तस्करी द्वारा डच चाय कहीं अधिक सस्ते दामों में खरीद सकते थे। इंग्लैंड अवैध चाय का सबसे बड़ा बाज़ार था। 1760 तक ग्रेट ब्रिटेन में तस्करों की वजह से ईस्ट इंडिया कम्पनी को प्रतिवर्ष 400,000 पाउंड का नुकसान हो रहा था -लेकिन ब्रिटिश अमेरिका में डच चाय की बड़े पैमाने पर तस्करी हो रही थी।
1767 में तस्करी द्वारा लाई जाने वाली चाय का मुकाबला करने में ईस्ट इंडिया कम्पनी की सहायता करने के लिए संसद ने क्षतिपूर्ति अधिनियम (इन्डेमनिटी एक्ट) पारित किया जिसके द्वारा ग्रेट ब्रिटेन में चाय की खपत पर कर कम कर दिया गया और ईस्ट इंडिया कम्पनी को उस चाय पर 25% शुल्क का वापिस भुगतान (रिफंड) किया गया जिसे उपनिवेशों को पुनः निर्यात किया गया था। सरकार को इस राजस्व हानि से बचने के लिए, संसद ने 1767 में टाउनशेंड राजस्व अधिनियम भी पारित किया जिसके द्वारा उपनिवेशों पर चाय के अतिरिक्त, नए कर लगाये गये। हालांकि, तस्करी की समस्या को हल करने के बजाए, टाउनशेड शुल्कों ने संसद द्वारा उपनिवेशों पर कर लगाने के अधिकार के एक नए विवाद को जन्म दे दिया।
टाउनशेंड शुल्क संकट
1760 में ग्रेट ब्रिटेन और उपनिवेशों के बीच विवाद आरम्भ हुआ जब पहली बार, संसद में राजस्व को बढ़ाने के लिए उपनिवेशों पर सीधे कर लगाने की मांग उठी. कुछ उपनिवेशों, जिन्हें उपनिवेशों में व्हिग्स (Whigs) के नाम से जाना जाता था, ने नए करों का यह कहते हुए विरोध किया कि यह ब्रिटिश संविधान का उल्लंघन था। ब्रिटिश और ब्रिटिश अमेरिकेन इस बात पर सहमत हुए कि संविधान के अनुसार, उनके द्वारा निर्वाचित प्रतिनिधियों की सहमति के बिना, [[ब्रिटिश वस्तुओं पर कर नहीं लगाया जा सकता]]. ग्रेट ब्रिटेन में, इस का अर्थ था कि केवल संसद द्वारा ही कर लगाये जा सकते थे। उपनिवेशवासियों ने संसद के सदस्यों का चुनाव नहीं किया था और इसलिए अमेरिकी व्हिग्स ने बहस की कि उपनिवेशों पर इस समिति द्वारा कर नहीं लगाया जा सकता था। व्हिग्स के अनुसार, उपनिवेशवासियों पर केवल उनकी स्वयं की औपनिवेशिक विधानसभा द्वारा ही कर लगाया जा सकता था। औपनिवेशिक विरोध के परिणामस्वरूप 1765 में स्टाम्प अधिनियम को निरस्त कर दिया गया, किन्तु 1766 में घोषणात्मक (डिक्लेरेटरी) अधिनियम के द्वारा संसद ने इस बात पर ज़ोर देना जारी रखा कि उसके पास उपनिवेशों के लिए सब मामलों में कानून बनाने का अधिकार था।
जब 1767 में टाउनशेंड अधिनियम के द्वारा नये कर लगाये गये, व्हिग्स उपनिवेशों ने फिर से विरोध और बहिष्कार के साथ जवाब दिया। व्यापारियों ने एक गैर आयात समझौता किया और कई उपनिवेशों में ब्रिटिश चाय नहीं पीने की शपथ दिलाई गयी, जबकि नये इंग्लैंड में कार्यकर्ताओं ने इसके स्थान पर स्थानीय लेब्राडोर चाय को बढ़ावा दिया। तस्करी जारी रही, विशेषकर न्यूयॉर्क और फिलाडेल्फिया में, जहां चाय की तस्करी बॉस्टन से हमेशा अधिक ही थी। तथापि, करयुक्त चाय का, विशेषकर रिचर्ड क्लार्क और मैसाचुसेट्स के राज्यपाल थॉमस हचिसन के बेटों द्वारा बॉस्टन में आयात जारी रहा, जब तक कि मैसाचुसेट्स व्हिग्स के दबाव में आ कर उन्हें गैर आयात समझौते का पालन नहीं करना पड़ा.